ალთინბეშიქის მღვიმის ეროვნული პარკი
ალთინბეშიქის მღვიმის ეროვნული პარკი (თურქ. Altınbeşik Mağarası Milli Parkı) — ეროვნული პარკი სამხრეთ თურქეთში, ანტალიის პროვინციის იბრადის რაიონში. შეიქმნა 1994 წლის 31 აგვისტოს. ალთინბეშიქის მღვიმის ეროვნული პარკი წარმოადგენს უდიდეს მიწისქვეშა მღვიმის ტბას თურქეთში. განფენილია დაახლოებით 2200 მეტრზე. ზოგიერთ რეგიონში, ტბის სიღრმე 15 მეტრს აღწევს. მნახველთათვის ღიაა ზაფხულში და შემოდგომაზე. ზამთარში და გაზაფხულზე მღვიმეში წყლის დონე მაღლა იწევს და შესაბამისად, ვიზიტორთათვის დახურულია.